अब तो जेम्स बॉन्ड का किरदार निभाने वाले हॉलीवुड अभिनेता डेनियल क्रैग को भी इस बारे में पता चल चुका है.शाहरुख जेम्स बॉन्ड के इतने दीवाने हैं कि उन्होंने मुंबई में अपनी नई फिल्म 'जब तक है जान' की प्रमोशन के दौरान इस फिल्म की अभिनेत्रियों अनुष्का शर्मा और कटरीना कैफ के साथ बॉन्ड स्टाइल में तस्वीरें खिचावाई.शाहरुख ने कहा, "मैं जेम्स बॉन्ड का हमेशा से बड़ा प्रशंसक रहा हूं. हमेशा से ये किरदार निभाना चाहता हूं.. लेकिन मुझे बताया गया कि में लड़कियों या बंदूकों के साथ उतना बेतकल्लुफ नहीं हूं."बतौर बॉन्ड अपनी तीसरी फिल्म 'स्काइफॉल' में दिखने वाले डेनियल क्रैग को शाहरुख खान में कोई कमी नहीं दिखती. उन्होंने 'मिड डे' अखबार से मजाकिया अंदाज में कहा, "अच्छा, मतलब मेरी नौकरी तो गई. शाहरुख खान को शुभकामनाएं."'जब तक है जान में' रोमांटिक किरदार निभाने वाले शाहरुख कहते हैं, "मैं चाहूँगा कि बॉन्ड फिल्में भारत में भी आए क्योकि यह एक बेहतरीन फ्रैंचाइज़ी है'.बॉन्ड पर अब तक 23 फिल्में बनी है जिन्होंने कुल मिलाकर पांच अरब डॉलर से भी ज्यादा की कमाई की है. 'जेम्स बॉन्ड' भले ही एक काल्पनिक जासूस है लेकिन इनके किस्से 1962 से लेकर अब तक सिनेमा का हिस्सा बने हुए है. जेम्स बॉन्ड की नई फिल्म 'स्काइफॉल' ब्रिटेन में धूम मचाने के बाद इस हफ्ते भारतीय सिनेमा घरों में आएगी.इस बीच 1973 से 1985 के बीच बनी फिल्मों में जेम्स बॉन्ड का किरदार निभा चुके अभिनेता रॉजर मूर मानते हैं कि इस जासूसी किरदार को निभाने के लिए डेनियल क्रैग बेहतरीन अभिनेता हैं.खैर, शाहरुख़ बॉन्ड तो जब बनेंगे तब बनेंगे लेकिन फिलहाल तो उनकी फिल्म 'जब तक है जान' रिलीज़ के लिए तैयार है. ये फिल्म 13 नवंबर सिनेमाघरों में आ रही है.क्या यह फिल्म 100 करोड़ का कारोबार करेगी? इस पर शाहरुख खान ने कहा, "यश जी ने यह फिल्म दिल से बनाई है कारोबार को सोच कर नहीं."हाल ही में यश चोपड़ा का निधन हुआ है.